Παλαιός Σιδηροδρομικός Σταθμός Θεσσαλονίκης

Ο Παλαιός Σιδηροδρομικός Σταθμός Θεσσαλονίκης βρίσκεται κοντά στο λιμάνι επί της οδού Παλαιού Σταθμού (νέα δυτική είσοδος) στη συμβολή της με την οδό Βουτυρά Σταύρου και χρησιμοποιείται ως εμπορευματικός σταθμός. Στο μέλλον θα επαναλειτουργήσει ως επιβατικός σταθμός του προαστιακού σιδηρόδρομου Θεσσαλονίκης, ενώ επί δημαρχίας Σωτήρη Κούβελα, προτάθηκε ως σταθμός του μητροπολιτικού σιδηρόδρομου. Στην έκταση του σταθμού θα ανεγερθεί το Μουσείο Ολοκαυτώματος Ελλάδος. Στο συγκρότημα του Παλαιού Σιδηροδρομικού Σταθμού και συγκεκριμένα στη συμβολή των οδών Σταθμού και 26ης Οκτωβρίου, λειτούργησε ο σταθμός Θεσσαλονίκη-Πόλις (Salonique Ville), o oποίος στη μελέτη Προφυλλίδη το 1988 για λογαριασμό του Δήμου Θεσσαλονίκης, είχε προγραμματισθεί ως σταθμός μετρό. O ΠΣΣΘ εξυπηρετείται από την γραμμή 12 του ΟΑΣΘ ΚΤΕΛ Μακεδονία - Κάτω Τούμπα, στάση Παλαιός Σιδηροδρομικός Σταθμός.

Παραπομπές 

Σιδηροδρομικοί σταθμοί στη Θεσσαλονίκη
Μεταφορές στη Θεσσαλονίκη
Κτίρια και κατασκευές στη Θεσσαλονίκη